《南禅师圆寂日偈二首 其二》
宋代·释祖心

昔人去时是今日，今日依前人不来。今既不来昔不往，白云流不空悠哉。

谁云秤尺平，直中还有曲。谁云物理齐，种麻还得粟。

可怜驰逐天下人，六六元来三十六。

作者简介：释祖心（一○二五～一一○○），号晦堂，俗姓邬，南雄始兴（今属广东）人。为南岳下十二世，黄龙南禅师法嗣。年十九出家，初依龙山寺沙门惠全，后谒云峰悦禅师，留止三年，往依黄檗南公。后继席黄龙。哲宗元符三年卒，年七十六。赐号宝觉。《五灯会元》卷一七、《禅林僧宝传》卷二三有传。今录诗四首。